Atiku yace zai yi kokarin tada hanyoyin Najeriya nan da 2025
Zan kashe kusan Tiriliyan 10 wajen gina abubuwan more rayuwa – Atiku
17 days ago 600 views by Muhammad Malumfashi
-	Atiku zai yi kokarin tada hanyoyi da sauran abubuwan more rayuwa a Najeriya
-	‘Dan takarar yace zai kashe biliyan $25 wajen gina tituna idan har ya samu mulki
-	Atiku na PDP ne dai babban kalubalen da tazarcen Buhari zai samu a zaben bana
Atiku yace Gwamnatin sa za ta batar da domin ayi tituna a Najeriya
Mun samu labari daga jaridun kasar Turai cewa ‘dan takarar jam’iyyar PDP na shugaban kasa, Alhaji Atiku Abubakar ya sha alwashin gina hanyoyi da inganta tituna muddin ya samu nasarar lashe zaben shugaban kasa.
‘Dan takarar babbar jam’iyyar hamayyar kasar ya bayyana cewa zai kafa wata gidauniya ta musamman da za ta ji da batun gina hanyoyi a fadin Najeriya. Atiku ya bayyana wannan ne ta wani sako da ya aikawa wani gidan jarida.
KU KARANTA: 2019: Sarkin Aba yayi watsi da Atiku ya kama jirgin Buhari
Atiku Abubakar yana mai alkawarin cewa idan jam’iyyar sa ta PDP ta samu mulki, zai hada kai da ‘yan kasuwa wajen ganin an kafa wani asusu da zai ci Dala biliyan 25 domin gina hanyoyi da sauran abubuwan more rayuwa.
Babban Abokin hamayyar na shugaban kasa Buhari a zaben 2019, yace gwamnatin sa za ta nunka yawan kudin da Najeriya ta ke kashewa wajen gina hanyoyi. Atiku yace za a cin ma wannan buri ne daga yanzu zuwa shekarar 2025.
Atiku Abubakar mai shekaru 72 a Duniya zai kara ne da shugaban kasa Muhammadu Buhari wanda yake neman tazarce a kan mulki. Atiku yana ganin cewa dole gwamnati ta hada kai da ‘yan kasuwa domin a kai ga ci a kasar.
Hausa NewsAtiku Abubakar HouseLabarai Daga Jaridu
Lil Kesh net worth Richest football club in the world Baba Ijebu Hairstyles for kids Adesua Etomi
Wani babban Sarki a Kudancin Najeriya ya fadawa Talakawan sa su zabi APC